Manic Miner

Manic Miner on Matthew Smithin suunnittelema tasohyppelypeli, jonka Bug-Byte julkaisi ZX Spectrumille vuonna 1983. Peli oli yksi varhaisimmista tasohyppelyistä ja aloitti Miner Willy -pelien sarjan. Se käännettiin Spectrumin lisäksi myös useille muille tietokonearkkitehtuureille.


Pelissä on kaksikymmentä tasoa, joista kukin näkyy vuorollaan kuvaruudussa kokonaisena. Jokaisella tasolla Miner Willyn on kerättävä kaikki näkyvät avaimet ennen hapen loppumista ja samalla varottava vaarallisia otuksia ja korkealta putoamista. Kun avaimet on kerätty, avautuu vilkkuva ovi, josta pääsee seuraavalle tasolle.

Manic Miner on vaikeampi kuin useat uudemmat tasohyppelyt. Jokaisesta virheestä menettää heti elämän, ja kolmen elämän menetyksen jälkeen pelin joutuu aloittamaan kokonaan alusta. Toisaalta jokaisen 10 000 pisteen kohdalla saa bonuksena ylimääräisen elämän, joka näkyy hitaana ruudun välähtämisenä kirkkaaksi.

 Aiheesta muualla 

 World of Spectrum: Manic Miner 
 C16 ja C64 versiot vertailussa  

Luokka:Vuoden 1983 videopelit
Luokka:Tasohyppelyt
Luokka:Amiga-pelit
Luokka:Amstrad CPC -pelit
Luokka:BBC Micro -pelit
Luokka:Commodore 16 -pelit
Luokka:Commodore 64 -pelit
Luokka:Game Boy Advance -pelit
Luokka:MS-DOS-pelit
Luokka:MSX-pelit
Luokka:Oric-pelit
Luokka:Tatung Einstein -pelit
Luokka:Windows-pelit
Luokka:ZX Spectrum -pelit